CELEX: 62010CN0480
Language: et
Date: 2010-10-05 00:00:00
Title: Kohtuasi C-480/10: 5. oktoobril 2010 esitatud hagi — Euroopa Komisjon versus Rootsi Kuningriik

4.12.2010   
            
            
               ET
            
            
               Euroopa Liidu Teataja
            
            
               C 328/24
            
         5. oktoobril 2010 esitatud hagi — Euroopa Komisjon versus Rootsi Kuningriik
   (Kohtuasi C-480/10)
   ()
   2010/C 328/41
   Kohtumenetluse keel: rootsi
   
      Pooled
   
   
      Hageja: Euroopa Komisjon (esindajad: R. Lyal ja K. Simonsson)
   
      Kostja: Rootsi Kuningriik
   
      Hageja nõuded
   
   
               —
            
            
               tuvastada, et kuna Rootsi Kuningriik piiras käibemaksugrupikorda finants- ja kindlustusteenuste osutajatega, siis on Rootsi Kuningriik rikkunud nõukogu 28. novembri 2006. aasta direktiivist 2006/112/EÜ, mis käsitleb ühist käibemaksusüsteemi (ELT L 347, lk 1; edaspidi „käibemaksudirektiiv”) tulenevaid kohustusi;
            
         
               —
            
            
               mõista kohtukulud välja Rootsi Kuningriigilt.
            
         
      Väited ja peamised argumendid
   
   Rootsi õigusnormid käibemaksugruppide kohta on vastuolus käibemaksudirektiivi artikliga 11, kuna nende normide kohaldamine piirdub ettevõtjatega, kes tegutsevad finantssektoris. Komisjoni arvates tuleb käibemaksugrupikorda kohaldada kõigi korda rakendavas liikmesriigis asutatud ettevõtjate suhtes, vaatamata sellele, millise tegevusega ettevõtja tegeleb.
   Ühine käibemaksusüsteem on ühtne süsteem. Selles süsteemis erisüsteemi loomine peab seetõttu põhimõtteliselt tehtama nii, et see süsteem oleks üldiselt rakendatav.
   Käibemaksudirektiivi artikli 11 sõnastuses ei viita miski sellele, et liikmesriik võiks piirata käibemaksugrupikorra teatavate ettevõtjatega, kes on tegevad teatavas sektoris.
   Käibemaksudirektiivi artikli 11 eesmärgist tulenevalt tuleb seda sätet mõista ka nii, et see on kohaldatav kõigi ettevõtjate suhtes kõigis sektorites.
   Lisaks on Rootsi õigusnormid käibemaksugruppide kohta on vastuolus Euroopa Liidu õiguses kehtiva võrdse kohtlemise põhimõttega.